Teine tunnusjoon modernismiga võrreldes on suhtumine massikultuuri. Akadeemiline kultuur on "traditsiooniliselt oma seaduspäraseks huviks pidanud kõrg- ehk  eliitkultuuri valduste kaitsmist ümbritseva väikekodanliku keskkonna, räpasuse ja kiti, TV-seriaalide ja Readers' Digest-kultuuri vastu... Kuid paljud uuematest postmodernismidest on olnud võlutud just nimelt tervest sellest maastikust reklaami ja motellidega, Las Vegase stripi, õhtuse show ja Hollywoodi B-kategooria filmiga, nn parakirjanduse odavväljaannetega lennujaama müügilettidel... Nad ei "tsiteeri" enam sääraseid "tekste" ... nad inkorporeerivad neid sellise määrani, et kõrgkunsti ja kommertsvormide vahelist piirijoont tõmmata näib olevat üha raskem." (Jameson 1997: 129; vt ka Jameson 1991: 2-3.)